Ons musiekblogger Ian Bredenkamp kies soos altyd op 'n Maandag lekker musiek vir elke dag van jou werkweek.
One Republic se Counting Stars is op die oomblik sonder twyfel my gunstelingliedjie op die radio. OneRepublic het 'n paar jaar gelede Maroon 5 se konsert in Suid-Afrika geopen – nou is dit húlle wat boaan die trefferparades pryk.
Roar, Katy Perry se nuwe liedjie, het die rekord verbeter vir die meeste kyke in die eerste drie dae ná uitreiking . . . al hap die naakte Miley Cyrus (in haar musiekvideo Wrecking Ball) aan haar hakke. Dis 'n pragtige video!
Die Italiaanse sangsensasie is vandeesweek in Suid-Afrika vir twee konserte by Montecasino in Johannesburg. Patrizio Buanne het voorheen al heelparty liedjies in Afrikaans opgeneem. Ek Mis Jou Elke Dag is sy treffer saam met Corlea Botha.
Donderdae speel ons gister se musiek. Jy kry nie sommer beter, of meer gister, as die klassieke 1975-treffer Reasons deur Earth Wind & Fire nie.
Dis Vrydag. Dis naweek. Is jy reg vir iets om jou aan die gang te skop? Moenie bekommerd wees nie, in hierdie liedjie swaai niemand kaal op 'n slopingsbal rond nie. Hier is 'n naweek-juweeltjie deur Bob Sinclar.